सरकार अपनी विभिन्न एजेंसियों और सूचकांकों के जरिए महंगाई मापती है और निश्चित अंतराल पर इनके आंकड़े जारी करती है. आम जन-जीवन में महंगाई जहां खुदरा मूल्य सूचकांक (सीपीआई) से मापी जाती है, वहीं कारोबारी क्षेत्र की महंगाई को मापने के लिए थोक महंगाई सूचकांक (डब्ल्यूपीआई) का सहारा लिया जाता है. किसी महीने के सीपीआई और डब्ल्यूपीआई के आंकड़ों को उससे अगले महीने की क्रमश: 12 और 14 तारीख को जारी किया जाता है.